Thomas Gullestad

Thomas «Fingern» Gullestad (født 14. desember 1980 i Oslo) er en norsk musiker, tv-programleder og skuespiller.

Gullestad var tidligere DJ i hiphop-gruppen Klovner i kamp. Han hadde sammen med Esben Selvig hovedrollen i programserien Dansken & Fingern som gikk på Viasat 4. Han har også vært med i den norske actionkomedien Tomme Tønner 2, og var med på å starte rockebandet Yoga Fire. I 2013 ledet Gullestad tv-programmet Min mann kan, sammen med Helén Vikstvedt.

Gullestad giftet seg med Jenny Skavlan den 26. april 2014, de hadde da vært kjærester siden 2008.

I 2017 spilte han Jan Baalsrud i Harald Zwarts film «Den 12. mann».

I 2018 spilte Gullestad Oljefondets fiktive sjefsinvestor, Per Grepp, i Discoverys humorserie Oljefondet.

Referanser

Eksterne lenker 
 
 
 

Norske programledere
Norske skuespillere
Personer fra Oslo
Norske DJer